
Η εξακρίβωση της ταυτότητας ενός προσώπου καθίσταται ολοένα και δυσκολότερη λόγω των αλλαγών ονομάτων και της χρήσης ψευδωνύμων ή πλαστών και παραποιημένων εγγράφων. Η χρήση της απάτης σχετικά με τα έγγραφα αποτελεί έναν όλο και πιο διαδεδομένο τρόπο δράσης για την παράνομη είσοδο και μετακίνηση εντός του χώρου Σένγκεν. Στην Frontex Annual Risk Analysis (ετήσια ανάλυση κινδύνου του Frontex) του 2015 αναφέρθηκε ότι, το 2014 εντοπίστηκαν περίπου 9 400 περιπτώσεις απάτης σχετικά με έγγραφα κατά την είσοδο στην ΕΕ/στον χώρο Σένγκεν από τρίτες χώρες, αριθμός που αντιπροσωπεύει ελαφρά μείωση σε σχέση με το προηγούμενο έτος. Αντίθετα, οι περιπτώσεις που αναφέρθηκαν για τις εντός ΕΕ/Σένγκεν μετακινήσεις παρουσίασαν αξιοσημείωτη αύξηση από 7 867 το 2013 σε 9 968 το 2014 (+27 %). 
Οι διαπράττοντες απάτη σχετικά με έγγραφα όχι μόνο υπονομεύουν την ασφάλεια των συνόρων αλλά και την εσωτερική ασφάλεια της ΕΕ. Συχνά, πρόσωπα που καταζητούνται από την αστυνομία αποφεύγουν να δηλώσουν την ταυτότητά τους και χρησιμοποιούν ψευδώνυμα. Ορισμένα πρόσωπα που υπόκεινται σε απαγόρευση εισόδου στον χώρο Σένγκεν μπορούν να αλλάξουν νομίμως την ταυτότητά τους στη χώρα προέλευσής τους για να αποφύγουν τον εντοπισμό. Στο πλαίσιο αυτό, είναι απαραίτητη μια αξιόπιστη μέθοδος για την εξακρίβωση της ταυτότητας. Η χρήση δακτυλικών αποτυπωμάτων θα αποτελούσε τόσο για τους συνοριοφύλακες όσο και τα όργανα επιβολής του νόμου αποτελεσματικό τρόπο για να εντοπίζουν πρόσωπα που αναζητούνται από τις αρχές και περιπτώσεις απάτης σχετικά με έγγραφα. 
Εξάλλου, η δόλια χρήση ταξιδιωτικών εγγράφων σε σχέση με τις πρόσφατες τρομοκρατικές επιθέσεις στο Παρίσι επιβεβαιώνει την ανάγκη για ένα εργαλείο που παρέχει δυνατότητα ταυτοποίησης προσώπων με βάση τα δακτυλικά αποτυπώματα. Στο πλαίσιο αυτό, στα συμπεράσματα του Συμβουλίου του Νοεμβρίου 2015 υπογραμμίστηκε η σημασία της ενίσχυσης των ελέγχων και της διενέργειας συστηματικών ελέγχων. Μέχρι σήμερα δεν υπάρχει σύστημα για ολόκληρη την ΕΕ το οποίο να παρέχει τη δυνατότητα ελέγχου των προσώπων με βάση τα δακτυλικά αποτυπώματα.
Το Σύστημα Πληροφοριών Σένγκεν δεύτερης γενιάς (SIS) τέθηκε σε λειτουργία στις 9 Απριλίου 2013. Ένα νέο χαρακτηριστικό είναι η αποθήκευση δακτυλικών αποτυπωμάτων στο κεντρικό σύστημα. Επί του παρόντος, τα αποτυπώματα χρησιμοποιούνται για την επιβεβαίωση της ταυτότητας προσώπου που έχει εντοπιστεί ως αποτέλεσμα αναζήτησης, συνήθως χρησιμοποιώντας το όνομα και την ημερομηνία γέννησης. Πρόκειται για αναζήτηση «ένα προς ένα» (one-to-one) - τα δακτυλικά αποτυπώματα του προσώπου αντιπαραβάλλονται με σύνολο αποτυπωμάτων αποθηκευμένων στο SIS. Εντούτοις, η δυνατότητα ταυτοποίησης προσώπου με βάση τα δακτυλικά του/της αποτυπώματα απαιτείται να εξελιχθεί λαμβάνοντας υπόψη την ισχύουσα πρακτική επιβολής του νόμου που προβλέπει: αντιπαραβολή των δακτυλικών αποτυπωμάτων ενός προσώπου με όλα τα σύνολα αποτυπωμάτων - αναζήτηση με «σύγκριση πολλαπλών δειγμάτων» (one-to-many) - για τον εντοπισμό του προσώπου αποκλειστικά με βάση τα δακτυλικά αποτυπώματα. Η λειτουργία αυτή απαιτεί την εφαρμογή ενός αυτόματου συστήματος αναγνώρισης δακτυλικών αποτυπωμάτων (AFIS).
Το σύστημα AFIS έχει χρησιμοποιηθεί με επιτυχία σε πολλές βάσεις δεδομένων εθνικής και διασυνοριακής συνεργασίας. Για την ΕΕ, το Σύστημα Πληροφοριών για τις Θεωρήσεις (VIS) και το EURODAC συνιστούν προφανή παραδείγματα. 
Τα άρθρα 22 γ) της απόφασης SIS II[footnoteRef:1] και του κανονισμού SIS II[footnoteRef:2] παρέχουν τη νομική βάση για τη χρήση του συστήματος AFIS. Προτού εφαρμοστεί η λειτουργική αυτή δυνατότητα, η Επιτροπή πρέπει να υποβάλει έκθεση για το κατά πόσον είναι διαθέσιμη και έτοιμη η απαιτούμενη τεχνολογία, ενώ ζητείται σχετικά η γνώμη του Ευρωπαϊκού Κοινοβουλίου. Στόχος της παρούσας έκθεσης είναι να ικανοποιηθεί η εν λόγω απαίτηση και να επιβεβαιωθεί ότι η τεχνολογία αναγνώρισης δακτυλικών αποτυπωμάτων είναι διαθέσιμη και έτοιμη να ενσωματωθεί στο SIS-II.  [1:  ΑΠΟΦΑΣΗ 2007/533/ΔΕΥ ΤΟΥ ΣΥΜΒΟΥΛΙΟΥ, της 12ης Ιουνίου 2007, σχετικά με την εγκατάσταση, τη λειτουργία και τη χρήση του
   Συστήματος Πληροφοριών Σένγκεν δεύτερης γενιάς (SIS II).]  [2:  ΚΑΝΟΝΙΣΜΟΣ (ΕΚ) αριθ. 1987/2006 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ,| της 20ής 
   Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς 
   (SIS II).] 

Το επίπεδο ετοιμότητας και διαθεσιμότητας πρέπει να εκτιμηθούν στο πλαίσιο της μοναδικής κατάστασης και των χαρακτηριστικών του SIS II το οποίο παρουσιάζει σειρά τεχνικών και οργανωτικών προκλήσεων που απαιτούν κατάλληλες και εξατομικευμένες λύσεις. Η παρούσα έκθεση, η οποία υποστηρίζεται από μελέτη που εκπονήθηκε από το Κοινό Κέντρο Ερευνών της Επιτροπής (ΚΚΕρ)[footnoteRef:3], παρουσιάζει επίσης τις τεχνικές και οργανωτικές απαιτήσεις στο πλαίσιο του SIS, περιγράφει είδη σεναρίων στα οποία τα δακτυλικά αποτυπώματα χρησιμοποιούνται επιχειρησιακά και περιλαμβάνει συστάσεις για την επιτυχή εφαρμογή της λειτουργικής δυνατότητας AFIS. [3:  http://publications.jrc.ec.europa.eu/repository/handle/JRC97779] 

[bookmark: _Toc432513531]2. Η ΜΕΛΕΤΗ ΤΟΥ ΚΚΕρ ΚΑΙ ΤΑ ΠΟΡΙΣΜΑΤΑ ΤΗΣ 
[bookmark: _Toc432513532]Το Πρόγραμμα πλαίσιο της ΕΕ για την έρευνα και την καινοτομία «Ορίζοντας 2020» περιγράφει την ετοιμότητα και τη διαθεσιμότητα τεχνολογιών χρησιμοποιώντας κλίμακα εννέα σημείων[footnoteRef:4]: το επίπεδο 1 αντιπροσωπεύει την τήρηση των βασικών αρχών, το επίπεδο 9 τον έλεγχο πραγματικών συστημάτων σε επιχειρησιακό περιβάλλον. Η τεχνολογία AFIS έχει ήδη φτάσει στο επίπεδο 9 καθώς διαθέτει πολλά συστήματα που λειτουργούν σε παγκόσμιο επίπεδο.  [4:  https://ec.europa.eu/research/participants/portal/doc/call/h2020/common/1617621-
  part_19_general_annexes_v.2.0_el.pdf 
  http://ec.europa.eu/research/participants/data/ref/h2020/other/wp/2016-2017/annexes/h2020-wp1617-annex-
  ga_eL.pdf  ] 

2.1 Επισκόπηση της τεχνολογίας AFIS
[bookmark: _Toc432513533]
2.1.1 Επιδόσεις
Το ΚΚΕρ παρείχε επισκόπηση των σημαντικότερων ανεξάρτητων εκστρατειών αξιολόγησης επιδόσεων, προσδιορίζοντας τις σχετικές πρωτοβουλίες στο πλαίσιο του SIS.  Προέκυψαν τρεις βασικές έννοιες:
· Η ακρίβεια του AFIS εξαρτάται πλήρως από τα δεδομένα που χρησιμοποιούνται για την αξιολόγησή του και για την ποιότητα αυτών των δεδομένων.
· Άλλοι παράγοντες που μπορεί να επηρεάσουν τις επιδόσεις του AFIS είναι το μέγεθος της βάσης δεδομένων στην οποία διενεργούνται οι αναζητήσεις, ο αριθμός δακτυλικών αποτυπωμάτων που χρησιμοποιούνται για την αναζήτηση και ο αναμενόμενος χρόνος απόκρισης.
· Λόγω της καλής ποιότητας των δεδομένων και αναζητήσεων χρησιμοποιώντας τα πλήρη αποτυπώματα των 10 δακτύλων, οι εκστρατείες αξιολόγησης καταδεικνύουν ότι η ακρίβεια της τεχνολογίας AFIS είναι πολύ υψηλή, με ποσοστό σφάλματος περίπου 0. 1%
[bookmark: _Toc432513534]2.1.2 Ποιότητα
Από πολλές μελέτες και συγκριτικές αξιολογήσεις προκύπτει ότι η απόδοση των βιομετρικών συστημάτων εξαρτάται από την ποιότητα των εισερχόμενων δειγμάτων. Η βελτίωση της ποιότητας μπορεί να είναι τεχνικής φύσεως, να αφορά τα πρότυπα ή και να συνδέεται με τη μέθοδο απόκτησης των αποτυπωμάτων, δηλ. ηλεκτρονική σάρωση («ζωντανή σάρωση») ή αποτυπώματα με μελάνη που λαμβάνονται με το χέρι. Η ηλεκτρονική σάρωση, εποπτευόμενη από έμπειρο χειριστή, είναι η προτιμώμενη μέθοδος για την απόκτηση της βέλτιστης ποιότητας. Ωστόσο, εξακολουθούν να υφίστανται αποτυπώματα με μελάνη που σαρώνονται στη βάση δεδομένων. Τα συστήματα θα πρέπει να περιλαμβάνουν διαδικασίες για τον εντοπισμό των αποτυπωμάτων κακής ποιότητας.
Θα πρέπει να υπάρχει καθ'’ όλη τη διαδικασία εστίαση στην ποιότητα όσον αφορά τα ακόλουθα:
· Λήψη των αποτυπωμάτων 
· Τεχνική αξιολόγηση της ποιότητάς τους 
· Λύσεις βασιζόμενες στο σύστημα για τη διασφάλιση της αντιστοίχισης 
· Χρήση των καλύτερων δειγμάτων 
· Παρακολούθηση των επιδόσεων του συστήματος και των ατόμων που το χρησιμοποιούν
Δεδομένου ότι επρόκειτο για διεξοδική μελέτη, κάλυψε και τον πιο απαιτητικό τομέα σε σχέση με την ποιότητα: τα «λανθάνοντα» αποτυπώματα που έχουν βρεθεί σε τόπους εγκλημάτων ή συμβάντων.  
Τα λανθάνοντα αποτυπώματα θα χρησιμοποιούνται αποκλειστικά για συμβουλευτικούς σκοπούς. Προβλέπεται ότι μόνο πλήρη σύνολα 10 αποτυπωμάτων από γνωστά πρόσωπα θα αποθηκεύονται στο SIS.
Στα περισσότερα κράτη μέλη στα οποία πραγματοποιήθηκε επίσκεψη, η διαχείριση της ποιότητας γίνεται επίσης μέσω «πολλαπλών συνόλων δεδομένων».  Σε περίπτωση επανειλημμένης λήψης δακτυλικών αποτυπωμάτων από ένα πρόσωπο, π.χ. κάθε φορά που συλλαμβάνεται, τα αποτυπώματα αποθηκεύονται. Τα μεμονωμένα δακτυλικά αποτυπώματα εντός των συνόλων μπορούν να συγκριθούν βάσει της βαθμολογίας τους όσον αφορά την ποιότητα και να καταρτιστεί ένα σύνθετο σύνολο απαρτιζόμενο από τα 10 αποτυπώματα με την καλύτερη ποιότητα.  Μια τέτοια προσέγγιση θα μπορούσε επίσης να χρησιμοποιηθεί στο SIS.
Ένα ζήτημα ζωτικής σημασίας είναι η ενσωμάτωση μηχανισμών μέτρησης της ποιότητας σε σύστημα AFIS για τη βελτίωση των επιδόσεων. Όσον αφορά την ποιότητα, πρέπει να λαμβάνονται υπόψη έξι βασικές έννοιες:
· Οι επιδόσεις ενός συστήματος AFIS εξαρτώνται πλήρως από την ποιότητα των δεδομένων (δηλ. τα δείγματα αποτυπωμάτων) στα οποία βασίζεται η λειτουργία του.
· Πολλοί παράγοντες μπορούν να επηρεάσουν την ποιότητα των αποτυπωμάτων.  Ορισμένοι είναι ελέγξιμοι (π.χ. καθαρότητα του αισθητήρα), άλλοι όχι (π.χ. κατεστραμμένα άκρα δακτύλων λόγω χειρωνακτικής εργασίας).
· Οι αυτόματοι μηχανισμοί ελέγχου της ποιότητας των δακτυλικών αποτυπωμάτων διαδραματίζουν ουσιαστικό ρόλο στον έλεγχο της ποιότητας των δεδομένων που καταχωρίζονται στο σύστημα AFIS.
· Διαφορετικά είδη αποτυπωμάτων παρουσιάζουν διάφορα επίπεδα ποιότητας.  Τα κύρια είδη αποτυπωμάτων τα οποία εξετάζει το σύστημα AFIS είναι: αποτυπώματα με μελάνη/ζωντανής σάρωσης, κυλιόμενα/επίπεδα/λανθάνοντα.
· Τα δεδομένα που συνιστούν τη μεγαλύτερη πρόκληση όσον αφορά τις επιδόσεις του συστήματος AFIS είναι τα λανθάνοντα δακτυλικά αποτυπώματα, καθώς δεν υφίσταται έλεγχος της ποιότητάς τους.
· Μολονότι δεν υπάρχει τυποποιημένος τρόπος μέτρησης της ποιότητας των δακτυλικών αποτυπωμάτων, τα NFIQ και NFIQ-II (American National Institute for Standards and Technology (NIST) Fingerprint Image Quality) (Αμερικανικό εθνικό ινστιτούτο προτύπων και τεχνολογίας (NIST) για την ποιότητα της εικόνας των δακτυλικών αποτυπωμάτων) έχουν καταστεί de facto πρότυπα λόγω των αποδεδειγμένων πολύ υψηλών επιδόσεων και διαθεσιμότητας.
[bookmark: _Toc432513535]2.2 Κοινή χρήση του εθνικού συστήματος AFIS
Η μελέτη παραθέτει τυπικές περιπτώσεις χρήσης όσον αφορά τα δακτυλικά αποτυπώματα. Η σημαντικότερη για τους σκοπούς του SIS αφορά πρόσωπο παριστάμενο τη στιγμή της απόκτησης του αποτυπώματος, π.χ. ύποπτος που έχει συλληφθεί. Πρέπει να καθορίζονται δύο παράμετροι:
· Αναμενόμενη ελάχιστη ακρίβεια της διαδικασίας αντιστοίχισης
· Μέγιστος αποδεκτός χρόνος απόκρισης.
Για παράδειγμα, συλληφθείς ύποπτος προσάγεται σε αστυνομικό τμήμα όπου λαμβάνονται τα δακτυλικά του αποτυπώματα.  Το σύνολο των 10 αποτυπωμάτων χρησιμοποιείται για την αναζήτηση στην κεντρική βάση δεδομένων δακτυλικών αποτυπωμάτων. Βρίσκεται αντίστοιχο σύνολο 10 αποτυπωμάτων το οποίο είχε ληφθεί σε προηγούμενη σύλληψη του προσώπου. Το πρόσωπο ήταν παρόν κατά τη λήψη εκάστου συνόλου αποτυπωμάτων, συνεπώς μπορεί να αναμένεται υψηλή ποιότητα. Δεδομένου ότι το πρόσωπο τελεί υπό κράτηση, ενδεχομένως για αρκετές ώρες, δεν απαιτείται βραχύς χρόνος απόκρισης.
Αντίθετα, όταν απαιτείται ταχεία εξακρίβωση, π.χ. σε θάλαμο ελέγχου αερολιμένα, σαρώνονται ενδεχομένως μόνο δύο δάχτυλα. 
Η αναμενόμενη ακρίβεια του ελέγχου είναι μικρότερη, αλλά και στην περίπτωση αυτή διενεργείται σημαντικός έλεγχος με τη λήψη των δύο αποτυπωμάτων, ενώ τα πλήρη σύνολα των 10 αποτυπωμάτων χρησιμοποιούνται για τη σύγκριση. Δεδομένου ότι το πρόσωπο δεν τελεί υπό κράτηση, αναμένεται ταχεία απόκριση, πιθανώς εντός δευτερολέπτων και όχι λεπτών. Εάν επιτευχθεί αντιστοίχιση, μπορεί να πραγματοποιηθεί δευτεροβάθμιος έλεγχος χρησιμοποιώντας τα πλήρη αποτυπώματα των 10 δακτύλων. 
[bookmark: _Toc432513536]2.3 EURODAC και VIS
Για να αντληθούν τυχόν διδάγματα για το SIS, μελετήθηκαν τα δύο υφιστάμενα συστήματα της ΕΕ που χρησιμοποιούν το AFIS.

Όπως αναφέρεται στην ετήσια έκθεση για το 2014 του οργανισμού eu-LISA, τα καταχωρισθέντα δακτυλικά αποτυπώματα στο Eurodac ανήλθαν σε 2,7 εκατομμύρια (αποτυπώματα των 10 δακτύλων) και πραγματοποιήθηκαν συνολικά 756 368 πράξεις. Λόγω εγγενών διαδικασιών ποιότητας, το ποσοστό απόρριψης αποτυπωμάτων που δεν πληρούσαν τις προδιαγραφές ήταν 4,49% και χρειάστηκε να ληφθούν και να υποβληθούν εκ νέου. Το μέγεθος της βάσης δεδομένων προσεγγίζει το δυναμικό για το SIS, αλλά ο όγκος των πράξεων είναι πολύ μικρότερος και οι χρόνοι απόκρισης πολύ βραδύτεροι από ό,τι θα ήταν αναγκαίο για το SIS· μια επείγουσα σύγκριση στο EURODAC πραγματοποιείται εντός μιας ώρας, ενώ στο SIS ο αναμενόμενος χρόνος θα ήταν δευτερόλεπτα λόγω των πολύ διαφορετικών επιχειρησιακών σεναρίων.

Το VIS διαθέτει περίπου 20 εκατομμύρια καταχωρισμένα δακτυλικά αποτυπώματα (αποτυπώματα των 10 δαχτύλων). Γενικά, στο VIS διενεργούνται έλεγχοι στα σύνορα, δηλ. εάν το ελεγχόμενο πρόσωπο είναι εκείνο που αιτείται πράγματι θεώρηση.  Ωστόσο, στο VIS διενεργούνται επίσης έλεγχοι με σύγκριση πολλαπλών δειγμάτων για νέους αιτούντες θεώρηση. καθώς και δευτεροβάθμιοι συνοριακοί έλεγχοι όπου χρησιμοποιούνται πλήρη σύνολα 10 αποτυπωμάτων. Κατά μέσο όρο πραγματοποιούνται ημερησίως 20 000 έως 30 000 τέτοιες ταυτοποιήσεις, με ρυθμό αιχμής 3 000/ώρα. Ο αναμενόμενος χρόνος απόκρισης για ταυτοποίηση είναι μικρότερος από είκοσι λεπτά (μικρότερος από τρία δευτερόλεπτα για την επαλήθευση «ένα προς ένα» με τη χρήση ενός έως τεσσάρων δαχτύλων για έναν τυπικό συνοριακό έλεγχο).
[bookmark: _Toc432513537]2.4 AFIS κρατών μελών και τρίτων χωρών 
Η μελέτη επισήμανε ότι το σύστημα AFIS μιας εθνικής αστυνομίας δίωξης εγκλήματος στα κράτη μέλη μπορεί να έχει μέγεθος μεγαλύτερο από το προβλεπόμενο για το SIS AFIS λόγω αποθήκευσης εκτεταμένων αρχείων.  Τα δύο συστήματα που εξετάστηκαν στις ΗΠΑ περιέχουν εκατομμύρια καταχωρήσεις αρχείων. Το SIS μπορεί να διαθέτει αποτυπώματα μόνον σε περίπτωση καταχώρισης προσώπου.  Την 1η Ιανουαρίου 2015, υπήρχαν μόνο 800 000 καταχωρίσεις προσώπων στο SIS.
[bookmark: _Toc432513538]2.5 Οι προκλήσεις στην εφαρμογή της τεχνολογίας AFIS 
Οι προκλήσεις στην εφαρμογή της τεχνολογίας AFIS μπορούν να συνοψιστούν ως εξής:

· Περιπτώσεις χρήσης
· Επιδόσεις
· Ποιότητα
· Ταχύτητα (χρόνος απόκρισης)
· Μέγεθος της βάσης δεδομένων
· Ικανότητα αντιστοίχισης 
· Αριθμός πράξεων/αντιστοιχίσεων σε περιόδους υψηλής ζήτησης
· Στρατηγική για τη διαχείριση της υποβολής ερωτήσεων
· Μορφότυποι ανταλλαγής δεδομένων
· Αρχιτεκτονική του συστήματος: κεντρική ή σε περισσότερους του ενός τόπους
· Είδος των προς επεξεργασία δεδομένων - μορφή εκτύπωσης
· Λανθάνοντα δακτυλικά αποτυπώματα

2.6 Συμπεράσματα
Όπως αναφέρθηκε στην εισαγωγή του παρόντος κεφαλαίου, η τεχνολογία είναι διαθέσιμη και έτοιμη. Η Επιτροπή επισήμανε επίσης τις προκλήσεις που πρέπει να αντιμετωπιστούν. Οι συστάσεις για την επιτυχή εφαρμογή, καθώς και για την αντιμετώπιση των εν λόγω προκλήσεων περιγράφονται στο κεφάλαιο 4.
[bookmark: _Toc432513539][bookmark: _Toc432513540]3. Το AFIS ΣΤΟ SIS
Το AFIS στο SIS πρέπει να εξετάζει όλα τα είδη αρχείων δακτυλικών αποτυπωμάτων που θα προκύψουν. Σε αυτά θα περιλαμβάνονται: 
· επίπεδα και κυλιόμενα δακτυλικά αποτυπώματα 
· ταχείς έλεγχοι κατά τους οποίους σαρώνονται, για παράδειγμα, μόνο δύο δάχτυλα 
· λανθάνοντα δακτυλικά αποτυπώματα συλλεγόμενα στον τόπο του εγκλήματος
3.1 Προστασία των δεδομένων
Οποιαδήποτε επεξεργασία δακτυλικών αποτυπωμάτων εντός του SIS II, συμπεριλαμβανομένης της αποθήκευσης και χρήσης για σκοπούς ταυτοποίησης, πρέπει να συμμορφώνεται προς τις σχετικές διατάξεις προστασίας των δεδομένων των νομικών πράξεων SIS II και τις ισχύουσες εθνικές διατάξεις περί προστασίας δεδομένων που αποσκοπούν στην εφαρμογή της οδηγίας 95/46/ΕΚ[footnoteRef:5] και της απόφασης-πλαισίου 2008/977/JHA[footnoteRef:6]. Και οι δύο νομικές πράξεις εφαρμόζονται στην επεξεργασία των δακτυλικών αποτυπωμάτων των υπηκόων τρίτων χωρών, καθώς και των πολιτών της Ένωσης. Κάθε χρήση των δακτυλικών αποτυπωμάτων πρέπει να είναι σύμφωνη με τη νομοθεσία της Ένωσης ή κράτους μέλους. Σύμφωνα με την αρχή της εξειδίκευσης του σκοπού, ο σκοπός και τα μέσα για τη χρησιμοποίηση των δακτυλικών αποτυπωμάτων στο SIS II πρέπει να ορίζονται σαφώς. Η επεξεργασία των δακτυλικών αποτυπωμάτων δεν υπερβαίνει το μέτρο που είναι αναγκαίο για την επίτευξη του επιδιωκόμενου γενικού συμφέροντος και, εφόσον είναι αναγκαίο, υπόκειται σε κατάλληλες διασφαλίσεις. Η εφαρμογή αυτών των νέων λειτουργιών του SIS II θα πρέπει να σέβεται τις αρχές της προστασίας των δεδομένων εξ ορισμού και ήδη από τον σχεδιασμό. [5:  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των 
   φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών.]  [6:  Απόφαση-πλαίσιο 2008/977/ΔΕΥ του Συμβουλίου, της 27ης Νοεμβρίου 2008, για την προστασία των δεδομένων προσωπικού χαρακτήρα που τυγχάνουν επεξεργασίας 
   στο πλαίσιο της αστυνομικής και δικαστικής συνεργασίας σε ποινικές υποθέσεις.] 

3.2 Σενάρια για τη χρήση των δακτυλικών αποτυπωμάτων στο SIS 
Δύο τύποι πράξεων σχετικών με δακτυλικά αποτυπώματα μπορούν να προβλεφθούν στο SIS:
· Δημιουργείται/επικαιροποιείται καταχώριση με επισύναψη αποτυπωμάτων
· Γίνεται αναζήτηση στη βάση δεδομένων SIS με χρήση αποτυπωμάτων αντί για όνομα και ημερομηνία γέννησης.  Η αναζήτηση αυτή θα πραγματοποιηθεί και πριν από την εισαγωγή νέας καταχώρισης, προκειμένου να εξακριβωθεί εάν το πρόσωπο βρίσκεται ήδη στο SIS μετά από άλλη καταχώριση 
Τα αποτυπώματα, όταν είναι διαθέσιμα, πρέπει να επισυνάπτονται στις καταχωρίσεις SIS. Οι περιστάσεις κατά τις οποίες μπορεί να απαντηθούν αποτυπώματα στο SIS παρατίθενται στα υποτμήματα που ακολουθούν. Για κάθε περίπτωση πραγματοποιήθηκε σύγκριση με παρόμοιες «περιπτώσεις χρήσης» που έχουν ήδη υποστεί επεξεργασία σε AFIS κρατών μελών. Ανάλογα με το σενάριο, οι περιπτώσεις καλύπτονται ευρέως από την περίπτωση χρήσης στη μελέτη του ΚΚΕρ όπου περιγράφονται έλεγχοι «πλήρων συνόλων των 10 αποτυπωμάτων».
Εκτός από περιπτώσεις που συνιστούν επιχειρησιακή πρόκληση, σε γενικές γραμμές, η ποιότητα των αποτυπωμάτων είναι υψηλή, καθώς τόσο τα νεοαποκτηθέντα από το πρόσωπο αποτυπώματα όσο και τα σύνολα αποτυπωμάτων που αποθηκεύονται στη βάση δεδομένων λαμβάνονται υπό ελεγχόμενες συνθήκες, με δυνατότητα απόρριψης αποτυπωμάτων κακής ποιότητας και εκ νέου λήψης τους.
Στην περίπτωση κράτους μέλους που προβαίνει σε καταχώριση αλλά δεν διαθέτει δακτυλικά αποτυπώματα για να την ολοκληρώσει, ενδέχεται άλλο κράτος μέλος, το οποίο έχει ήδη ασχοληθεί με το οικείο πρόσωπο, να κατέχει δακτυλικά αποτυπώματα στο εθνικό του σύστημα AFIS. Το εγχειρίδιο SIRENE[footnoteRef:7] περιγράφει την αποστολή τέτοιων δακτυλικών αποτυπωμάτων προς επισύναψη στην καταχώριση. Δεδομένου ότι τα δακτυλικά αποτυπώματα μπορεί να έχουν ληφθεί σε άλλο σύστημα, θα πρέπει να εξασφαλίζεται ότι συνοδεύονται από αρχείο «βαθμολογίας της ποιότητας» ώστε τυχόν χρήση των δακτυλικών αποτυπωμάτων να λαμβάνει χώρα σε ένα αξιόπιστο πλαίσιο. [7:  Παράρτημα της Εκτελεστικής απόφασης 2013/115/EΕ της Επιτροπής για το εγχειρίδιο SIRENE και άλλα μέτρα εφαρμογής 
  σε σχέση με το Σύστημα Πληροφοριών Σένγκεν δεύτερης γενιάς (SIS II).] 

[bookmark: _Toc432513541]3.2.1 Άρνηση εισόδου ή διαμονής (κανονισμός, άρθρο 24)  
Αυτή η καταχώριση προσώπου είναι μακράν η συνηθέστερη. Αν υποτεθεί ότι το κράτος μέλος έκδοσης έχει πρόσβαση στο πρόσωπο για το οποίο έχει εισαχθεί καταχώριση στο SIS (υποκείμενο της καταχώρισης), 10 αποτυπώματα θα συλλεγούν, θα προστεθούν στην καταχώριση και θα συγκριθούν με τις 10 κάρτες δακτυλικών αποτυπωμάτων που βρίσκονται ήδη στο SIS. Με τον τρόπο αυτόν, μπορεί να εντοπισθούν σύνδεσμοι με άλλες καταχωρίσεις.  
[bookmark: _Toc432513542]3.2.2 Καταχωρίσεις με σκοπό τη σύλληψη και παράδοση ή έκδοση (απόφαση, άρθρο 26)  
Το υποκείμενο της καταχώρισης ενδέχεται να μην είναι διαθέσιμο κατά τον χρόνο έκδοσης της καταχώρισης και να μην είναι διαθέσιμα τα αποτυπώματά του.  Ωστόσο, το κράτος μέλος που προέβη στην καταχώριση μπορεί να διαθέτει ήδη τα αποτυπώματα του εν λόγω ατόμου στο εθνικό του σύστημα AFIS και μπορεί να συμπληρώσει την καταχώριση. 10 αποτυπώματα θα συλλεγούν, θα προστεθούν στην καταχώριση και θα συγκριθούν με τις 10 κάρτες δακτυλικών αποτυπωμάτων που βρίσκονται ήδη στο SIS για άλλες καταχωρίσεις. 
[bookmark: _Toc432513543]3.2.3 Εξαφανισθέντα πρόσωπα (απόφαση, άρθρο 32) 
Τα αποτυπώματα των προσώπων αυτών δεν είναι πάντοτε διαθέσιμα κατά τη δημιουργία της καταχώρισης. Ωστόσο, σε ορισμένες περιπτώσεις, εάν υπάρχει εθνικό μητρώο και το επιτρέπει η νομοθεσία, τα αποτυπώματα μπορούν να μεταφερθούν στην καταχώριση.  
Κατά τη διάρκεια της έρευνας, τα λανθάνοντα δακτυλικά αποτυπώματα του προσώπου μπορεί να χρησιμοποιηθούν για την αναζήτηση στο SIS (αλλά τα αποτυπώματα αυτά δεν διατηρούνται ούτε αποθηκεύονται στη βάση δεδομένων). Εάν συμβεί κάτι τέτοιο, δεν πρόκειται για δημιουργία καταχώρισης αλλά για αναζήτηση. 
[bookmark: _Toc432513544]3.2.4 Καταχωρίσεις για πρόσωπα που αναζητούνται με σκοπό τη συμμετοχή σε δικαστική διαδικασία (απόφαση, άρθρο 34) 
Τα αποτυπώματα ενδέχεται να μην είναι πάντοτε διαθέσιμα. Ωστόσο, ένα κράτος μέλος μπορεί να συμπληρώσει την καταχώριση με αποτυπώματα από το εθνικό του σύστημα AFIS, εφόσον επιτρέπεται. 
[bookmark: _Toc432513545]3.2.5 Καταχωρίσεις με σκοπό τη διενέργεια διακριτικών ή ειδικών ελέγχων (απόφαση, άρθρο 36)  
Ενδέχεται να υπάρχουν περιπτώσεις στις οποίες δεν είναι διαθέσιμα δακτυλικά αποτυπώματα.  Λόγω της φύσης των ελέγχων, μπορεί να θεωρηθεί ότι δεν είναι πιθανόν να καταστούν προσβάσιμα τα αποτυπώματα σε μεταγενέστερο στάδιο.  Ωστόσο, το κράτος μέλος που προέβη στην καταχώριση μπορεί να διαθέτει ήδη τα αποτυπώματα του εν λόγω ατόμου στο εθνικό του σύστημα AFIS και μπορεί να συμπληρώσει την καταχώριση.  Αστυνομικοί/συνοριακοί έλεγχοι ενδέχεται να δώσουν τη δυνατότητα να διενεργηθεί έρευνα βάσει αυτών των αποτυπωμάτων.  
[bookmark: _Toc432513546]3.2.6 Κατάχρηση ταυτότητας (κανονισμός, άρθρο 36· απόφαση, άρθρο 51) 
Με τη συγκατάθεση του θύματος του οποίου έχει γίνει κατάχρηση της ταυτότητας, τα κράτη μέλη μπορούν να προσθέσουν τα αποτυπώματά του στην καταχώριση για το πρόσωπο που έκανε κατάχρηση της ταυτότητας αυτής.  Το μέτρο αυτό θα έχει ως συνέπεια «επικαιροποίηση» (όχι «δημιουργία») καταχώρισης.  Επιτρέπει στις αρχές να εντοπίζουν τόσο τον απατεώνα όσο και το θύμα, δεδομένου ότι το θύμα μπορεί να αποδείξει την ταυτότητά του όταν είναι αναγκαίο.  Μετά από θετικό αποτέλεσμα αναζήτησης σχετικά με ένα όνομα και ημερομηνία γέννησης στον πρωτοβάθμιο συνοριακό έλεγχο , η ταυτότητα του θύματος μπορεί να επαληθευτεί κατά τον δευτεροβάθμιο έλεγχο. 
[bookmark: _Toc432513547]3.3 Ποσοτικοποίηση του μεγέθους του AFIS του SIS και του αριθμού πράξεων
Κατά τη στιγμή της εκπόνησης της μελέτης υπήρχαν περίπου 5 500 αρχεία δακτυλικών αποτυπωμάτων στο SIS.  Τα κράτη μέλη επιβεβαίωσαν ότι η έλλειψη λειτουργικότητας του AFIS αποτελεί περιοριστικό παράγοντα για την τηλεφόρτωση αποτυπωμάτων στο SIS.
[bookmark: _Toc432513548]3.3.1 Μέγεθος
Ο αριθμός καταχωρίσεων προσώπων στο SIS είναι σχετικά σταθερός.  Μπορεί να αυξηθεί καθώς προτείνεται η προσθήκη καταχωρίσεων σχετικά με τις αποφάσεις επιστροφής και τις απαγορεύσεις εισόδου. Ακόμη και εάν αυξηθεί, το μέγεθος του AFIS του SIS αναμένεται να είναι χαμηλότερο από εκείνο ενός μεγάλου κράτους μέλους και, ως εκ τούτου, δεν προκύπτουν τεχνικά προβλήματα λόγω του μεγέθους αυτού.
[bookmark: _Toc432513549]3.3.2 Όγκος των πράξεων
Τρία είδη πρέπει πρέπει να ληφθούν υπόψη:
· Ερωτήσεις/αναζητήσεις. Η μεγαλύτερη ζήτηση για το SIS θα προέλθει από ερωτήσεις/αναζητήσεις. Το 2014, σχεδόν δύο δισεκατομμύρια ερωτήσεις, επί όλων των κατηγοριών καταχωρίσεων, εστάλησαν στο SIS, είτε σε εθνικά αντίγραφα είτε στο κεντρικό σύστημα. Αυτό θα περιλαμβάνει τις αναζητήσεις, που έχουν ήδη σταλεί στο SIS, το οποίο θα υποστηρίζεται από την εφαρμογή υπηρεσίας AFIS. Οι αιτήσεις θεώρησης μέσω του VIS πρέπει να ελέγχονται σε αντιπαραβολή με το SIS. Υποβάλλονται μέχρι και 20 000 έως 30 000 ερωτήσεις για ταυτοποιήσεις ανά ημέρα.  Η EURODAC διεκπεραίωσε 750 000 πράξεις το 2014. Πριν από αυτές τις πράξεις, πρέπει να γίνεται αναζήτηση στο VIS και το SIS για την πρόληψη, εξακρίβωση και διερεύνηση τρομοκρατικών πράξεων και άλλων σοβαρών αξιόποινων πράξεων. Αναμένεται ότι θα διεξάγονται επίσης έλεγχοι δακτυλικών αποτυπωμάτων. Οι έλεγχοι στα σύνορα του Σένγκεν διενεργούνται με χρήση του ονόματος και της ημερομηνίας γέννησης.  Στο μέλλον, για τους υπηκόους τρίτων χωρών, προβλέπεται η διενέργεια ελέγχων δακτυλικών αποτυπωμάτων.  Δεν περιλαμβάνουν αποτυπώματα όλες οι καταχωρίσεις, και επομένως δεν μπορούν να υποβάλλονται όλες οι ερωτήσεις κατ’ αυτόν τον τρόπο. Πολλοί έλεγχοι θα εξακολουθήσουν να πραγματοποιούνται με βάση το όνομα και την ημερομηνία γέννησης.  Δεν μπορούν να υποβληθούν ερωτήσεις βάσει αποτυπωμάτων από όλα τα σημεία πρόσβασης στο SIS.

· Δημιουργία, ενημέρωση και διαγραφή καταχωρίσεων (CUD). Το 2014 πραγματοποιήθηκαν 1,4 εκατομμύρια πράξεις CUD. Από αυτές, 780 000 πράξεις αφορούσαν τη δημιουργία και επικαιροποίηση καταχωρίσεων προσώπων που θα μπορούσαν, επομένως, να περιλαμβάνουν την προσθήκη αποτυπωμάτων.  Η διαγραφή θα πρέπει να αποτελεί αυτοματοποιημένη διαδικασία όταν διαγράφεται μια καταχώριση, αλλά φυσικά θα πρέπει να ικανοποιούνται οι απαιτήσεις επεξεργασίας που συνεπάγεται.
Για να καθοριστεί κατάλληλα το μέγεθος του AFIS του SIS, είναι σημαντικό να εξασφαλιστεί ότι θα είναι διαθέσιμα ακριβή στατιστικά στοιχεία.  Η εμπειρογνωσία που αποκτήθηκε κατά την ανάπτυξη των εθνικών AFIS μπορεί να αξιοποιηθεί στο πλαίσιο του SIS.
[bookmark: _Toc432513550]3.3.3 Πρότυπα για την ανταλλαγή δακτυλικών αποτυπωμάτων
Το πρότυπα του NIST (National Institute of Standards and Technology) και ο οδηγός βέλτιστων πρακτικών της Ιντερπόλ παρέχουν την κατάλληλη βάση για αυτές τις ανταλλαγές.
[bookmark: _Toc432513551]3.3.4 Διάρθρωση
Η διάρθρωση του SIS περιλαμβάνει: 
· Ένα κεντρικό σύστημα που χειρίζεται το 20% των πράξεων – πέντε κράτη μέλη χρησιμοποιούν άμεσα το κεντρικό σύστημα
· Εθνικά αντίγραφα (80% των πράξεων), τα οποία μπορεί να είναι: 

· «μερικά» (μόνο δεδομένα που αποτελούνται από λέξεις και αριθμούς – εννέα κράτη μέλη διαθέτουν τέτοια αντίγραφα) ή 
· «πλήρη» (δεδομένα που αποτελούνται από λέξεις και αριθμούς μαζί με φωτογραφίες και δακτυλικά αποτυπώματα – 16 κράτη μέλη διαθέτουν τέτοια αντίγραφα). 
Χρειάζεται ένα κεντρικό σύστημα AFIS για να παρέχει υπηρεσίες στα κράτη μέλη που δεν διαθέτουν εθνικό αντίγραφο, στα κράτη μέλη με μερικό εθνικό αντίγραφο ή ακόμη και στα κράτη μέλη στα οποία για τεχνικούς λόγους δεν είναι διαθέσιμο το πλήρες εθνικό τους αντίγραφο.
Για κάθε καταχώριση πράξεων CUD χρησιμοποιείται το κεντρικό σύστημα.  Η προσθήκη αποτυπωμάτων σε μια καταχώριση θα απαιτήσει ποιοτικό έλεγχο του AFIS στο επίπεδο του κεντρικού συστήματος.  
Οι πράξεις CUD που στέλνονται στο κεντρικό σύστημα μεταδίδονται εντός τριών λεπτών στα εθνικά αντίγραφα.  Ένα κεντρικό σύστημα AFIS θα είναι αναγκαίο για την υποστήριξη των εν λόγω πράξεων.
Σύμφωνα με τις νομικές πράξεις που αφορούν το SIS II, μια αναζήτηση σε εθνικό αντίγραφο πρέπει να παράγει αποτέλεσμα ισοδύναμο με μια αναζήτηση στη βάση δεδομένων SIS.  Η αρχή αυτή όσον αφορά τις έρευνες που διεξάγονται βάσει ονομάτων και αριθμών θα πρέπει να εφαρμόζεται επίσης στις αναζητήσεις βάσει δακτυλικών αποτυπωμάτων.  
Εάν ένα κράτος μέλος εφαρμόζει το δικό του AFIS ως μέρος του εθνικού του αντιγράφου, θα πρέπει να εξασφαλίζει την ίδια ικανότητα ταυτοποίησης όπως το κεντρικό σύστημα AFIS.  Είναι μεν τεχνικά και νομικά δυνατόν ένα AFIS να αποτελεί μέρος ενός εθνικού αντιγράφου, αλλά η ισοδυναμία των αποτελεσμάτων θα αποτελέσει πρόκληση.
Είναι ευκολότερη η διαχείριση μιας συγκεντρωτικής δομής από άποψη ποιότητας, αλλά θα πρέπει να είναι σε θέση να χειρίζεται τα αιτήματα που υποβάλλονται σε αυτή.  Μια διάρθρωση που αποτελείται από ένα κεντρικό σύστημα AFIS μαζί με άλλα AFIS σε πλήρη εθνικά αντίγραφα θα εξασφάλιζε την κατανομή των εν λόγω αιτημάτων, αλλά θα αντιμετώπιζε την πρόκληση που περιγράφεται ανωτέρω.  Η πρόκληση αυτή θα μπορούσε να αντιμετωπιστεί εάν όλα τα σχετικά AFIS χρησιμοποιούσαν το ίδιο λογισμικό.
Μόλις αποφασιστεί η συνολική διάρθρωση του συστήματος, θα πρέπει να εξεταστεί εάν οι περιπτώσεις χρήσης θα πρέπει να αντιμετωπίζονται με τον ίδιο τρόπο ή εάν οι διαφορές στον όγκο ή τους χρόνους απόκρισης θα δικαιολογούσαν τη δημιουργία παράλληλων αξόνων δράσης ή υποσυστημάτων εντός του AFIS.
Ορισμένες αρχές επιβολής του νόμου ή επιχειρήσεις συνοριακών ελέγχων θα απαιτήσουν χρόνο απόκρισης λιγότερο από 30 δευτερόλεπτα, αλλά σε μια προξενική υπηρεσία ο χρόνος απόκρισης θα μπορούσε να είναι λιγότερος από πέντε λεπτά. 
Υπό ελεγχόμενες συνθήκες, σε ένα αστυνομικό τμήμα θα μπορούσε να απαιτηθεί χρόνος απόκρισης κάτω των 10 λεπτών.  Είναι σημαντικό να αξιολογηθούν, αφενός, ο φόρτος εργασίας που προβλέπεται σε αυτές τις περιπτώσεις χρήσης και, αφετέρου, η ιεράρχηση των προτεραιοτήτων όσον αφορά τη διαχείριση των αιτημάτων.  Με τη χρήση φίλτρων, όπως η ηλικία και το φύλο, μπορεί να μειωθεί ο αριθμός των δεδομένων προς σύγκριση, πράγμα που θα μειώσει τον χρόνο απόκρισης.
Τέλος, το σύστημα AFIS του SIS θα πρέπει να περιλάβει τις διαδικασίες αξιολόγησης και υποβολής εκθέσεων που προβλέπονται στις νομικές πράξεις που αφορούν το SIS II.
[bookmark: _Toc432513552]4. ΣΥΣΤΑΣΕΙΣ
Οι προηγούμενες ενότητες επιβεβαιώνουν την ετοιμότητα και τη διαθεσιμότητα της τεχνολογίας του AFIS. Επιπλέον, η Επιτροπή θεωρεί ότι, για την επιτυχή χρήση του AFIS στο SIS, πρέπει να ληφθεί υπόψη η εφαρμογή των ακόλουθων 19 συστάσεων. 
1. Ανάγκη για συμπληρωματικά στατιστικά στοιχεία: σχετικά με τον αριθμό των αναζητήσεων/έτος και του επιχειρησιακού τους πλαισίου ώστε να εκτιμηθούν σωστά το μέγεθος και η ικανότητα επεξεργασίας του AFIS
2. Προώθηση βέλτιστων πρακτικών: για το AFIS του SIS με βάση την πείρα που αποκτήθηκε κατά την ανάπτυξη και τη διαχείριση των εθνικών AFIS
3. Κοινό πρότυπο ανταλλαγών: τα πρότυπα του NIST παρέχουν την κατάλληλη βάση για την ανταλλαγή δεδομένων που αφορούν δακτυλικά αποτυπώματα.  Πρέπει να αναπτυχθεί ένας αυτόματος έλεγχος της εφαρμογής.
4. Συμπληρωματικότητα μεταξύ Prüm και SIS II:  θα πρέπει να αποσαφηνιστεί ο συμπληρωματικός χαρακτήρας του μηχανισμού Prüm και του AFIS του SIS, ώστε να αποφευχθεί η επικάλυψη[footnoteRef:8] [8:  Τα δακτυλικά αποτυπώματα που αποθηκεύονται στο SIS II επισυνάπτονται στις καταχωρίσεις, και η πρόσβαση στο SIS II πραγματοποιείται κατά τη διάρκεια των συνοριακών ελέγχων και των ελέγχων που διενεργούν οι αρχές επιβολής του νόμου. Βάσει της απόφασης 22008/615/ΔΕΥ, ο μηχανισμός Prüm παρέχει τη δυνατότητα πραγματοποίησης αναζητήσεων στα εθνικά συστήματα AFIS για ποινικές υποθέσεις. Αντίθετα από το SIS II, ο μηχανισμός Prüm δεν παρέχει πρόσβαση σε πραγματικό χρόνο σε αρχεία δακτυλικών αποτυπωμάτων και μπορεί να χρησιμοποιείται μόνο σε μεμονωμένες υποθέσεις διερεύνησης.] 

5. Ειδικά υποσυστήματα: λόγω των διαφορετικών περιπτώσεων χρήσης που υπάρχουν, ιδίως ως προς τον όγκο και τον χρόνο απόκρισης, θα πρέπει να εξεταστεί η δυνατότητα δημιουργίας παράλληλων αξόνων εργασίας ή ειδικών υποσυστημάτων.
6. Διαδικασία εγγραφής υψηλής ποιότητας: η φάση της εγγραφής θα πρέπει να ευνοεί τη χρήση συσκευών ζωντανής σάρωσης («live-scan») από έμπειρους χειριστές.
7. Αποθήκευση πολλαπλών συνόλων δεδομένων: για τη στήριξη μιας σύνθετης στρατηγικής αντιστοίχισης.
8. Ελεγχόμενη διαβίβαση δεδομένων: το AFIS του SIS θα πρέπει να δέχεται αποτυπώματα που έχουν παραχθεί σε άλλα συστήματα, υπό την προϋπόθεση ότι οι παράμετροι των συστημάτων αυτών θα διατηρούνται στο σύνολο δεδομένων που περιλαμβάνεται στην καταχώριση.
9. Ποιότητα των σημείων συλλογής 
α.	Εποπτεία από χειριστή: κατάλληλη εκπαίδευση για την εγγραφή. 
β.	Κατάλληλος αισθητήρας: θα πρέπει να προωθηθεί η χρήση συσκευών ζωντανής σάρωσης. 
γ.	Ενισχυμένη διεπαφή χρήστη γραφικών (GUI): για την παροχή ανατροφοδότησης σε πραγματικό χρόνο σχετικά με τα αποκτηθέντα δεδομένα. 
δ.	Κατάλληλη αλληλεπίδραση με τον χρήστη: η διαδικασία εγγραφής πρέπει να είναι φιλική προς τον χρήστη. 
ε.	Κατάλληλο περιβάλλον: από την άποψη του φωτισμού, της θερμοκρασίας και του περιβάλλοντα χώρου. 
στ.	Συντήρηση των αισθητήρων: θα πρέπει να πραγματοποιείται τακτικά και συστηματικά
10. Αλγόριθμοι αξιολόγησης της ποιότητας 
α.	Τήρηση των προτύπων: η χρήση αναγνωρισμένων δεικτών μέτρησης της ποιότητας. 
β.	Διορθωτικές ενέργειες: για την απόκτηση αποτυπωμάτων ικανοποιητικής ποιότητας. 
11. Ποιότητα των συστημάτων ταυτοποίησης 
α.	Επεξεργασία δεδομένων βάσει της ποιότητας: συμπεριλαμβανομένης της χρήσης πρόσθετων εργαλείων, όπως εναλλακτικές λειτουργίες εξαγωγής χαρακτηριστικών και αλγόριθμοι αντιστοίχισης ειδικοί για συγκεκριμένες διαδικασίες. 
β.	Ενοποίηση δεδομένων βάσει της ποιότητας: ο συνδυασμός διαφορετικών δειγμάτων, ώστε να είναι δυνατή η διενέργεια σύνθετων ελέγχων. 
γ.	Αντικατάσταση/επικαιροποίηση των υποδειγμάτων: χρήση των καλύτερων δειγμάτων κατά την παραγωγή υποδειγμάτων για το AFIS. 
δ.	Παρακολούθηση: παραγωγή στατιστικών για κάθε τύπο·εφαρμογών, ιστοτόπων, συσκευών και χειριστών. 
12. Υποθέσεις που αφορούν παιδιά: ιδίως σε σχέση με εξαφανισθέντα πρόσωπα, το AFIS του SIS θα πρέπει να είναι σε θέση να προσαρμόζει τη διαδικασία αντιστοίχισης όταν είναι σαφές ότι το παιδί θα έχει μεγαλώσει αφότου λήφθηκαν τα αποτυπώματά του.
13. Κεντρική υπηρεσία ελέγχου ποιότητας: για τον έλεγχο της ποιότητας των αποτυπωμάτων βάσει των δεικτών μέτρησης της ποιότητας που χρησιμοποιεί το AFIS του SIS. 
14. Υποβολή αναφορών για κάρτες δακτυλικών αποτυπωμάτων ελλιπούς ποιότητας: όταν ένα σύνολο δεδομένων που προτείνεται για εγγραφή ή για προσθήκη σε μια καταχώριση δεν διαθέτει το απαιτούμενο επίπεδο ποιότητας για το AFIS του SIS είτε σε μια καταχώριση ή στην ίδια την κάρτα του συνόλου δεδομένων. 
15. Αξιοπιστία της βάσης δεδομένων: χρήση βέλτιστων πρακτικών για να περιοριστεί ο κίνδυνος ασυνέπειας ή εσφαλμένων δεδομένων, συμπεριλαμβανομένων των αποτυπωμάτων, που εισάγονται στη βάση δεδομένων. 
16. Αναζήτηση 
α.	Καλύτερη ευκρίνεια εικόνας (1000 dpi[footnoteRef:9]): για να παρέχεται η δυνατότητα αποθήκευσης εικόνων με υψηλότερη  ευκρίνεια όταν τα κράτη μέλη έχουν αναβαθμίσει τους σαρωτές τους.  [9:  Στιγμές ανά ίντσα (dots per inch).] 

β.	Επίπεδα ή κυλιόμενα δακτυλικά αποτυπώματα: θα πρέπει να επιτραπεί στα κράτη μέλη να περιορίσουν, αποκλειστικά για τις αναζητήσεις, τη συλλογή δακτυλικών αποτυπωμάτων στα επίπεδα αποτυπώματα. 
γ.	Ταχείς έλεγχοι με δύο αποτυπώματα: δυνατότητα πραγματοποίησης ταχείας αναζήτησης. 
17. Κατάλληλοι χρόνοι απόκρισης: για τη χρήση τριών ενδεικτικών χρόνων απόκρισης με βάση τα διαφορετικά επιχειρησιακά σενάρια: α) πολύ σύντομο (δηλαδή κάτω από 30 δευτερόλεπτα), β) μέσο (δηλαδή κάτω από πέντε λεπτά), γ) μεγαλύτερης διάρκειας (δηλαδή έως και δέκα λεπτά).
18. Ιεράρχηση των υποβαλλόμενων ερωτήσεων: καθορισμός επιπέδων προτεραιότητας για την υποβολή ερωτήσεων στο πλαίσιο του AFIS του SIS με σκοπό την καλύτερη διαχείριση του φόρτου εργασίας του συστήματος.
19. [bookmark: _Toc432513553]Αξιολόγηση των επιδόσεων βάσει δεικτών αναφοράς: έγκαιρη εξέταση του προγραμματισμού των αξιολογήσεων των επιδόσεων του AFIS του SIS. 
5. ΤΑ ΕΠΟΜΕΝΑ ΣΤΑΔΙΑ - ΠΡΟΓΡΑΜΜΑ ΔΡΑΣΗΣ
Η εκπόνηση της μελέτης και η υποβολή της παρούσας έκθεσης στο Ευρωπαϊκό Κοινοβούλιο προς διαβούλευση αποτελούν τα πρώτα βήματα προς την κατεύθυνση της εισαγωγής της λειτουργίας AFIS στο περιβάλλον του SIS.  Από πρακτικής άποψης, τα μέτρα που πρέπει να ληφθούν στο εξής από τον eu-LISA και τα κράτη μέλη, μπορούν να συνοψιστούν ως εξής:
(1) Θέσπιση των απαιτήσεων για τον ειδικό έλεγχο ποιότητας ώστε να εξακριβώνεται κατά πόσον πληρούνται οι ελάχιστες προδιαγραφές για την ποιότητα των δεδομένων. Η συγγραφή υποχρεώσεων θα πρέπει να περιληφθεί σε εκτελεστική απόφαση της Επιτροπής.
(2) Οριστικοποίηση των απαιτήσεων για τους χρήστες και του μεγέθους του απαιτούμενου συστήματος.
(3) Καθορισμός της διάρθρωσης του απαιτούμενου συστήματος. Αυτή θα πρέπει να περιληφθεί σε μία εκτελεστική απόφαση της Επιτροπής.
(4) Καθορισμός των τεχνικών προδιαγραφών και του χρονοδιαγράμματος υλοποίησης.
(5) Εκτέλεση του έργου για την υλοποίηση του AFIS του SIS.
[bookmark: _Toc437336425][bookmark: _Toc437336486][bookmark: _Toc432513554]6. ΣΥΜΠΕΡΑΣΜΑ
Η λειτουργία του AFIS έχει ήδη συνδεθεί άρρηκτα με τις βάσεις δεδομένων στον τομέα της επιβολής του νόμου και των συνόρων. Το SIS αποτελεί μία από αυτές τις βάσεις δεδομένων και οι καταχωρίσεις που αφορούν πρόσωπα δεν θα μπορούν να αξιοποιηθούν πλήρως χωρίς την υποστήριξη του AFIS.
Υπό το φως της ανάλυσης και των παρατηρήσεων που συνοψίζονται στην παρούσα έκθεση, η Επιτροπή καταλήγει στο συμπέρασμα ότι η τεχνολογία του AFIS έχει επιτύχει επαρκές επίπεδο ετοιμότητας και προσβασιμότητας ώστε να ενσωματωθεί στο SIS. Η παρούσα έκθεση περιλαμβάνει επίσης γενική επισκόπηση των προτάσεων της Επιτροπής, οι οποίες θα πρέπει να ληφθούν υπόψη κατά την εφαρμογή και χρήση του AFIS του SIS σε επιχειρησιακό περιβάλλον.

